Ob-Oegriese tale - Wikipedia
Verspreiding van Ob-Oegriese tale
Die Ob-Oegriese tale is 'n tak van die Oegriese tale een van die hooftake van die Fins-Oegriese taalfamilie in die Oeraalse taalfamilie. Dit bestaan uit twee tale wat in Westelike Siberië gepraat word naamlik Ostjaaks en Wogoels. Die twee tale word in die gebied tussen die Oeralgebergte en die Ob- en Irtysjrivier gepraat.
Daar word gemeen dat die Ob-Oegriese tale oorsponklik in die Suidelike Oeralgebergte gepraat is wat ook gesien word as die oorspong van die Oegriese tale. Hongaars het waarskynlik tydens die 11de eeu v.C. van Ob-Oegries geskei. Van ongeveer 500 jaar gelede is die Ob-Oegriese sprekers oos gedryf tot by die die Ob- en Irtysjrivier deur die aankoms van Russe. Sommige Ob-Oegriese sprekers het tot so laat as die vroeë 20ste eeu nog oos van die Oeralgebergte vertoef.
Alhoewel die tale verwant is aan Hongaars, is die verbintenis los en is verskil die tale dramaties van mekaar. Ostjaaks en Wogoels daarenteen is nou verwant maar nie onderling verstaanbaar nie. Die Ob-Oegriese tale is later sterk deur Turkse tale, veral Tartaars, beïnvloed. Tot 1930 het die tale geen geskrewe of literêre tradisies gehad nie maar sedert 1937 word 'n aangepaste vorm van die Cyrilliese alfabet gebruik. Daar is egter geen beduidende tekste in die taal nie en dit het weinige amptelike gebruik.
Wogoels het ongeveer 3 800 sprekers terwyl Ostjaaks ongeveer 14 280 het, almal in Rusland.
↑ Hajdú, Péter (1981). Az uráli nyelvészet alapkérdései. Tankönyvkiadó, Budapest. ISBN 963-17-4219-9. ↑ Jászó, Anna (1994). A magyar nyelv könyve. Trezor Kiadó, Budapest. ISBN 963-7685-42-1. ↑ Greller, Wolfgang (2000-04-01). Encyclopedia of the Languages of Europe. Blackwell Publishing, 478. ISBN 0-631-22039-9. ↑ “Ob-Ugric languages”. Encyclopædia Britannica. URL besoek op 22 Junie 2006.
↑ Lyovin, Anatole V. (1997-03-06). An Introduction to the Languages of the World. Oxford University Press US, 55. ISBN 0-19-508116-1. Ontsluit van "https://af.wikipedia.org/w/index.php?title=Ob-Oegriese_tale&oldid=1392023"	Kategorieë: Oeraalse taleTaalfamilies	Navigasie-keuseskerm
AlemannischБеларуская (тарашкевіца)‎ČeštinaDeutschEnglishEsperantoEspañolSuomiFrançaisMagyar日本語LatviešuNederlandsРусскийSrpskohrvatski / српскохрватскиСрпски / srpskiSvenska中文	Wysig skakels	Die bladsy is laas op 15 Oktober 2015 om 16:00 bygewerk.